Paul Kipkoech (6. tammikuuta 1963 Kapsabet, Kenia – 13. maaliskuuta 1995 Eldoret) oli kenialainen yleisurheilija, joka kilpaili kestävyysjuoksussa. Hän voitti maailmanmestaruuden 10 000 metrin juoksussa Roomassa 1987. 5 000 metrin juoksussa hän sijoittui yhdeksänneksi Helsingin MM-kisoissa 1983 ja viidenneksi Los Angelesin olympialaisissa 1984. Maastojuoksun MM-kilpailuissa hän sijoittui henkilökohtaisessa kilpailussa hopealle vuosina 1985, 1987 ja 1988 ja lisäksi saavutti joukkuekilpailussa Kenian joukkueessa neljä kultaa, yhden hopean ja yhden pronssin.